उपचुनाव: रावतभाटा के वार्ड 8 की मांगी जानकारी
रावतभाटा| राज्यनिर्वाचन विभाग ने जिले में नगर निकायों से भी रिक्त हुए पदों की जानकारी मांगी है। इसमें रावतभाटा के वार्ड आठ की जानकारी सामने आई। यहां के पार्षद की सितंबर में मृत्यु हो गई थी। एससी आरक्षित इस वार्ड में उपचुनाव होगा। इधर, पंचायतीराज में 31 अक्टूबर तक रिक्त हुए पदों पर उपचुनाव की तैयारी है। जिले में सात पंचायतों में एक-एक वार्ड पंच का उपचुनाव होगा। इसमें से तीन पद तो पंच के सरकारी नौकरी लगने के बाद इस्तीफा देने से खाली हुए हैं।
भूपालसागर पंचायत समिति की पंचायत बुल के वार्ड दो सामान्य, राशमी की पंचायत ऊंचा के वार्ड दो सामान्य, गंगरार की पंचायत उंडवा के वार्ड 11 सामान्य समेत निंबाहेड़ा पंस की जावदा पंचायत के वार्ड छह, भदेसर की पंचायत सुखवाड़ा के वार्ड एक, डूंगला पंस की पंचायत भाटोली बागरियान के वार्ड छह सामान्य, बडीसादड़ी की पंचायत पिंड के वार्ड छह ओबीसी के पंच का पद रिक्त घोषित किया गया है। चित्तौड़गढ़, बेगूं, भैसरोड़गढ़ कपासन पंस में कोई पद रिक्त नहीं है। भाटोली बागरियान के पंच मानसिंह भाटी ने अध्यापक पद पर चयन होने, बूल पंचायत के पंच प्रहलादनाथ योगी की रावतभाटा में अग्निशमन सेवा में नियुक्ति होने पिंड के पंच शांतिलाल जणवा ने पुलिस सेवा में चयन होने से त्याग पत्र दिया।
4 को सूची का अंतिम प्रकाशन
पंचायतीराजमें रिक्त पदों के उपचुनाव की निर्वाचन विभाग तैयारी कर रहा है। मतदाता सूचियों के संक्षिप्त पुनरीक्षण का कार्यक्रम जारी कर दिया गया है। पांच दिसंबर को निर्वाचक नामावलियों का प्रारूप प्रकाशन, इसके बाद 14 तक दावे आपत्तियां पेश होने की अंतिम तिथि 23 तक निस्तारण की प्रक्रिया हो चुकी है। अब 30 तक पूरक सूचियां तैयार होगी और चार जनवरी को निर्वाचक नामावलियों का अंतिम प्रकाशन होगा।
bho_Deva hin_Deva hin_Deva hin_Deva hin_Deva